
Βραδιά ψυχαγωγίας και πανσελήνου με την έναρξη 
της νέας περιόδου δράσης 2014-15 της Κοινο_Τοπίας 

Με μεγάλη επιτυχία πραγματοποιήθηκε η βραδιά έναρξης της νέας περιόδου δράσης 2014-2015 της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr. 


Οι 180 συμπολίτες μέλη και φίλοι της Κοινο_Τοπίας που συμμετείχαν την Τρίτη 9 Σεπτέμβρη στη βραδιά της πανσελήνου του Σεπτέμβρη στο roof garden του ξενοδοχείου Αστέρας είχαν την ευκαιρία να ξαναβρεθούνε μετά την καλοκαιρινή χαλαρότητα και να ανταλλάξουν ιδέες και προτάσεις για τις δράσεις της νέας σεζόν. 


Στους παρευρισκόμενους δόθηκε το πρόγραμμα προβολών 2014-15 του Ημερολογίου ταινιών της Κοινο_Τοπίας που πρόσφατα ανακοινώθηκε, ενημερωτικό έντυπο απολογισμού από τη δράση του καλοκαιριού για τη στήριξη των ευάλωτων κοινωνικών ομάδων, ενημερωτικό για τη λειτουργία της οργάνωσης και τον τρόπο εγγραφής σ’ αυτήν, κ.α. 

Αναφορές έγιναν από τους συμμετέχοντες και τα στελέχη της Κοινο_Τοπίας για τις λειτουργίες των Τομέων 1) Περιβάλλοντος και Ποιότητας Ζωής, 2) Ανθρωπίνων Δικαιωμάτων, Ανθρωπιστικών Δράσεων και Ειρήνης και 3) Πολιτισμού καθώς και για την επιτροπή εκδηλώσεων και τις ομάδες κινηματογράφου, θεάτρου και χορωδίας οι περισσότερες των οποίων ξεκίνησαν άμεσα τις συναντήσεις τους στο φιλόξενο πολυχώρο της οργάνωσης στον 4ο όροφο της επί της οδού Μαιζώνος 139 κείμενης πολυκατοικίας (έναντι του Δημαρχιακού Μεγάρου).


Την ωραία διακόσμηση των τραπεζιών καθώς και τη διοργάνωση της βραδιάς επιμελήθηκαν οι Αναστασία και Φωτεινή Βελλοπούλου, Χριστίνα Μαυροπούλου, Νίκος Αναστασόπουλος και Ειρήνη Τζόλα. 


Για όσους θα ήθελαν να ενημερωθούν για την οργάνωση ή να συμβάλλουν στη διοργάνωση των δράσεων της και να ενεργοποιηθούν για την επίτευξη των στόχων της μπορούν να επικοινωνήσουν με την Κοινο_Τοπία στο 2615.002009 καθημερινά 1-2μμ και Τρίτη Πέμπτη, Παρασκευή 6-9μμ, στο info@koinotopia.gr και στο fb
Πληροφορίες για δημοσιογράφους: 2615.002009 Ανδρέας Σπηλιώτης
